Quum gestarum rerum memoria quæ litteris annotata fuerit, omnem litem et omnem calumpniam dirimere, omnemque dubitationem solet auferre, iccirco notitiæ futurorum scribere curavimus placitum definitum quod canonici ecclesiæ Eduensis sancti Nazarii habuerunt cum Hugone de Verreriis. Reliquit enim prædictus Hugo Deo et sancto Nazario et canonicis quidquid juste aut injuste capiebat aut capere minabatur in villa quæ dicitur Campus et in territorio ejusdem villæ, tam in hominibus quam in feminis, in silvis et in planis habitantibus et habitaturis et quiete possidendum laudavit, excepto hoc quod ipsius casati tenent ab illo: domum quoque quæ fuerat patris ejus Lebbaldi, et est sita juxta portam quæ dicitur Castellana, canonicis in perpetuo laudavit, Durandum etiam forestarium et pueros ejus natos et nascituros similiter dimisit, duas autem sorores apud Montem Tolonnum habitantes quarum uxor Willelmi Alberici una, altera uxor Amici, cum filiis et filiabus earum natis et nascituris; eodem concessit modo Theodoricum vero de Vavra, cum tenore ejus ad mansum ipsius pertinente, pro anima fratris sui Narduini et pro sua Deo et prædictis canonicis dedit, excepto quod quamdiu Hugo vixerit, in Theodorico super captionem retinuit. Si vero Theodoricus mortuus fuerit, Hugone vivente, medietatem auri et argenti, annonæ et bestiarum ceterarumque mobilium Hugo retinuit. Defuncto Hugone, canonici prædicti Theodoricum et sua omnia possidebunt. Hanc vero dimissionem factam per manum domni Stephani Eduensis episcopi seu donationem viderunt et audierunt ex parte Hugonis: Walterius domnus Glanonensis; Robertus de Verreriis frater Hugonis; Robertus de Igornaco; Waldricus de Vavra; Lebbaldus de Laval; Rainaldus aculeus; Rodulfus cellarius, Petrus de Cursero; ex parte canonicorum: Abbo decanus; Sevinus archidiaconus; Hugo abbas sancti Stephani; Roclenus archipresbyter; Rainaldus presbyter; Walterius Urgiodus; Walo Tortus; Antelmus; Robertus presbyter Magobrensis; Rainerius de Rebello, miles; Walterius de Nullaco; Hugo de Vineis; Bernardus prepositus; Sevinus de Roclena; Bernardus cellarius; Wilelmus filius Ascherii; Girardus de Corticella.